Diari Oficial de la Generalitat Valenciana


Sumari del DOGV 2659, del 03-01-1996 (1996/837145)

ORDRE, de 28 de desembre de 1995, de la Conselleria d'Obres Públiques, Urbanisme i Transports, que modifica les tarifes dels serveis públics regulars permanents d'ús general, de transport de viatgers per carretera.
----------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/12/28/(1)/dof/vci/html**

### Dades del document

Número de DOGV
:   2659

Data del DOGV
:   03-01-1996

Secció del DOGV
:   DISPOSICIONS GENERALS

Número del document
:   1996/837145


Data del document
:   28-12-1995

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

ORDRE, de 28 de desembre de 1995, de la Conselleria d'Obres Públiques, Urbanisme i Transports, que modifica les tarifes dels serveis públics regulars permanents d'ús general, de transport de viatgers per carretera. [96/0004]  
Les tarifes corresponents als serveis públics regulars permanents d'ús general de transport de viatgers per carretera es revisen anualment per a adaptar-les als costos de cada servei, en compliment de la política de tarifes de la Comunitat Valenciana.  
Tenint en compte la competència exclusiva que la Generalitat Valenciana exerceix en matèria de transports terrestres l'itinerari dels quals discorre íntegrament dins dels seus límits territorials, mitjançant aquesta ordre es revisen les tarifes dels serveis públics regulars permanents d'ús general de transport públic de viatgers per carretera.  
Per tot això, fent ús de les atribucions que em confereixen l'article 35, e), de la Llei de Govern Valencià i el Decret 65/1991, de 15 d'abril, del Consell de la Generalitat Valenciana,  
ORDENE  
Article primer  
Autoritzar un augment mitjà del 3,20% de la tarifa d'usuari dels serveis públics regulars permanents d'ús general de transport de viatgers per carretera, per a l'any 1996.  
En les concessions que ja estaven sotmeses abans al procediment de revisió individualitzada i que, per tant, tenien determinada la seua estructura de costos, la Direcció General de Transports Terrestres podrà autoritzar d'ofici els augments que resulten de l'actualització d'aquesta estructura de costos, sempre que aquests no superen el 5,70%.  
En aquelles concessions que se sotmeten per primera vegada al procediment de revisió individualitzada, la Direcció General de Transports, a la vista de la documentació presentada, podrà autoritzar els augments que resulten dins dels límits aprovats, i determinarà els costos corresponents, que serviran de base per a posteriors revisions de tarifes.  
Article segon  
Per al càlcul del suplement per aire condicionat s'aplicarà, en cada concessió, la fórmula:  
Sai= 0,1268 + 0,1622T/365  
On:  
Sai és el suplement per aire condicionat per viatger/km;  
i T, el nombre mitjà de dies per any en què la temperatura màxima mitjana supera els 20 graus centígrads en el trajecte de la concessió, d'acord amb les dades de l'Institut Nacional de Meteorologia.  
Si no s'aplica aquest procediment, es podrà elevar fins a 0,3838 NTB/viatger-km la quantitat que s'ha de percebre en concepte de suplement per aire condicionat en les expedicions fetes amb l'equip en funcionament.  
Les empreses que sol liciten l'aplicació d'aquest suplement hauran d'adjuntar a la seua petició la llista de vehicles dotats d'equip d'aire condicionat.  
Article tercer  
El mínim de percepció s'estableix en 95 pessetes, i es mantenen en la quantia actual els mínims de percepció vigents que superen aquesta quantitat. Les empreses concessionàries podran emetre abonaments de 10 viatges, com a mínim, amb preu inferior al mínim de percepció.  
Article quart  
Per a l'any 1996, les empreses concessionàries de serveis públics regulars de transport de viatgers, equipatges i encàrrecs per carretera, l'itinerari dels quals transcórrega íntegrament pel territori de la Comunitat Valenciana, podran incrementar les tarifes d'acord amb aquest procediment:  
1. A les empreses que ja s'hagueren acollit abans al procediment de revisió individualitzada se'ls revisarà d'ofici la seua fórmula polinòmica i la fixació de l'augment que en resulte, tot això en relació amb el que estableix l'article primer.  
2. Les empreses concessionàries que desitgen revisar individualment les seues tarifes per primera vegada o aquelles que, tot i haver-ho fet abans, vulguen una revisió de la fórmula polinòmica perquè consideren que aquesta ha sofrit modificacions substancials, hauran de sol licitar la seua revisió i hauran d'adjuntar a l'escrit de sol licitud un estudi econòmic de cada concessió per a la qual demanen l'augment, i el quadre de descomposició de costos, el format del qual, el facilitaran els serveis territorials de la Direcció General de Transports.  
Article cinqué  
Les empreses concessionàries que estiguen compreses en el número 2 de l'article anterior disposaran d'un termini de 60 dies, comptats a partir de l'endemà de la publicació en el Diari Oficial de la Generalitat Valenciana d'aquesta ordre, per a presentar les sol licituds de revisió de tarifes davant la Direcció General de Transports.  
En el mateix termini les empreses concessionàries podran, quan ho aconsellen circumstàncies específiques, sol licitar l'aplicació de tarifes especials per als dies festius, cosa que podrà autoritzar la Direcció General de Transports si quedava justificada suficientment aquesta aplicació.  
Article sisé  
Les empreses que siguen titulars de diverses concessions els serveis de les quals discórreguen dins d'una mateixa comarca i tinguen tarifes viatger/km distintes per a cada una d'aquestes concessions, podran sol licitar a la Direcció General de Transports la igualació de les seues tarifes, sempre que l'increment mitjà de totes elles no supere els límits que estableix l'article primer.  
Article seté  
A les empreses concessionàries que disposen de vehicles proveïts d'aire condicionat i que hagen sol licitat anteriorment l'aplicació de suplement de tarifa per aquest concepte, se'ls revisarà d'ofici, d'acord amb la fórmula que estableix l'article segon.  
Les empreses concessionàries que disposen de vehicles amb aire condicionat i no hagen sol licitat amb anterioritat l'aplicació del suplement corresponent de tarifes, podran fer-ho en el termini previst a l'article cinqué d'aquesta ordre.  
Després d'haver-se aprovat els esmentats suplements, en els quadres de tarifes exposats al públic, caldrà especificar quins són els serveis amb vehicles dotats d'aire condicionat autoritzats per al cobrament de suplement de tarifa per aquest concepte.   
Article vuité  
Després d'haver-se autoritzat l'augment corresponent per qualsevol dels procediments prevists en l'article quart de l'ordre, les empreses concessionàries hauran de sotmetre a l'aprovació dels serveis territorials de la Direcció General de Transports els quadres de tarifes aplicables, que hauran de comprendre totes les pujades autoritzades, inclosos els impostos corresponents, i també els suplements per aire condicionat i cànons d'estació quan escaiga. Així mateix, les empreses esmentades hauran de presentar per a la seua aprovació un quadre de tarifes que continga les que resulten d'aplicar la reducció corresponent a pensionistes o majors de 65 anys.  
Quan presenten els quadres de tarifes esmentats, les empreses concessionàries podran sol licitar al servei territorial de Transports corresponent el preu total arredonit per a tots els bitllets. Aquesta quantitat arredonida es considerarà per excés quan el preu no supere les 200 pessetes. En cas contrari, es farà per excés o per defecte prenent el múltiple de cinc pessetes més pròxim, però en cap cas això comportarà cap variació en les tarifes bàsiques que cada concessió autoritze.  
DISPOSICIONS FINALS  
Primera  
Derogue l'Ordre de 22 de desembre de 1993, de la Conselleria d'Obres Públiques, Urbanisme i Transports, que modifica les tarifes dels serveis públics regulars permanents d'ús general, de transport de viatgers per carretera.  
Segona  
La Direcció General de Transports dictarà les instruccions que en cada cas calga per a l'execució i el desplegament d'aquesta ordre, que entrarà en vigor l'endemà de la seua publicació en el Diari Oficial de la Generalitat Valenciana.  
València, 28 de desembre de 1995  
El conseller d'Obres Públiques, Urbanisme i Transports,  
LUIS FERNANDO CARTAGENA TRAVESEDO


Còpia Permalink ELI